Индекс на документирана информация

РИ-ИСУ-07.01.01.00.00/3-2

**„АСАРЕЛ-МЕДЕТ” АД – ГР. ПАНАГЮРИЩЕ**

**Рег. №93-00-2028/16.02.2024г.**

**УТВЪРЖДАВАМ:**

 **ПРОКУРИСТ: ( п )**

 **/Галя Костова/**

 **Дата: 26.02.2024г.**

**ТЕХНИЧЕСКО ЗАДАНИЕ**

за

**УПРАЖНЯВАНЕ НА СТРОИТЕЛЕН НАДЗОР ПРИ ИЗПЪЛНЕНИЕ СМР НА ОБЕКТ:**

***"Изграждане на нова „Руднична“ подстанция 110/6 kV".***

**І. СЪЩЕСТВУВАЩО ПОЛОЖЕНИЕ**

 1. Общи сведения за обекта.

„Асарел-Медет”АД е акционерно дружество с основен предмет на дейност - открит добив и обогатяване на медни и други руди, биохимично извличане на мед и свързаните с това инженерингови и търговски дейности. Добивът на рудата се осъществява по открит способ с пробивно-взривни работи, натоварване с еднокофови багери и транспорт с автосамосвали и гумено-транспортни ленти.

Дружеството е с непрекъснат режим на работа и има следните основни електроенергийни характеристики:

Дружеството разполага с три собствени подстанции 110/6 кV на площадка “Асарел” и една такава на площадка “Медет” с обща инсталирана трансформаторна мощност от 250 MVА.

 Подстанция “Руднична” 110/6/6 kV се захранва посредством два електропровода 110kV от шинна система на ОРУ I-ва площадка на ГПП 110/6/6kV - извод „Рудник 1“ с дължина 3900 метра и „Рудник 2“ с дължина 4100 метра с проводник 3хАСО 185mm . Единият вход е работен другият в резерв. Трансформирането на напрежението от 110кV на 6 кV се извършва от два силови тринамотъчни трансформатора тип ТМРУ-25 000/110/6/6, като единият трансформатор е работен, а другият е в резерв. Режима на работа на силовите трансформатори е заземена през активно съпротивление неутрала 60 Ω. ЗРУ 6 kV на ПС „Руднична” от 4 секции като първа и втора секция са присъединени към Трансформатор № 1, а трета и четвърта секция – към Трансформатор №2. Първа и четвърта секции се състоят от по 10 комплектни разпределителни устройства (КРУ) състоящи се от секциониране, вход-захранване, мерене и седем КРУ за захранване на присъединения, а втора и трета секции – от секциониране, вход-захранване, мерене и пет КРУ за захранване на присъединения. Поради голямата дължина на кабелните линии в рудника за компенсиране на реактивните товари в подстанция „Руднична“ има изградени 2 (два) броя комплектна кондензаторна уредба (ККУ) с единична мощност 1000 Kvar.

Към настоящия момент са изпълнени следните задачи по обекта:

1. Изготвен и приет на ЕТИС идеен проект.
2. Избран е изпълнител на инвестиционен проект във фаза работен проект

**Нормативна уредба:**

* Закон за устройство на територията, Обн., ДВ, бр. 1 от 2.01.2001 г., в сила от 31.03.2001г.
* ЗАКОН за управление на отпадъците(ЗУО), Обн., ДВ, бр. 53 от 13.07.2012 г., в сила от 13.07.2012 г. и подзаконовите нормативни актове.
* „Наредба за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор”, приета с ПМС №247/31.10.2003г.
* „Наредба за съществените изисквания към строежите и оценяване на съответствието на строителните продукти”, приета с ПМС №325/06.12.2006г.
* „Наредба №5/28.12.2006 г. за техническите паспорти на строежите” на МРРБ.
* „Наредба №2/31.07.2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти” на МРРБ.
* Наредба №3/31.07.2003г. за съставяне на актове и протоколи по време на строителството.
* Наредба №2-за минимални изисквания за здравословни и безопасни условия на труд при извършване на строителни и монтажни работи.
* Наредба №2/09.10.2008г на КИИП за проектантската правоспособност на инженерите, регистрирани в КИИП.

**ІІ. ИЗИСКВАНИЯ ЗА СЪЩНОСТТА (ЦЕЛ), СЪДЪРЖАНИЕ (ПРЕДМЕТ) И ОСОБЕНОСТИ НА ЗАДАЧАТА**

**ЦЕЛ**

* Избор на консултант – строителен надзор, лицензиран от МРРБ по реда на чл.166 от ЗУТ.
* Сключване договор с консултанта за изпълнение на строителен надзор на обекта съгласно чл.166, ал.1, т.1 от ЗУТ и съгласно чл.2, ал.1 от Наредба по ПМС №247/2003г.
* Цели и очаквания от Строителния надзор – законосъобразно провеждане на строителния процес, следене за качеството на извършваните СМР, документално оформяне и проверка на извършените от Изпълнителя количества СМР представени за актуване, координация по ЗБР и управление на строителните отпадъци по време на строителството.
* Сключване договор с консултанта за изпълнение на технически контрол върху проектирането по част „СК” съгласно чл.160, ал.1и 2 от ЗУТ.
* Цели и очаквания от Техническия контрол – спазване на изискванията на нормативните актове за проучване и проектиране, и всичко друго описано в чл.16 на Наредба №2/09.10.2008г на КИИП .

**ОБХВАТ НА ЗАДАНИЕТО**

Дейностите по Строителния надзор и обхватът им е съгласно ЗУТ и „Наредба за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор”, приета с ПМС №247/31.10.2003г.

1. Осъществяване контрол по време на проектирането.

2. Упражняване на технически контрол върху проектирането на част „СК” съгласно Наредба №2/09.10.2008г. на КИИП /раздел ІІ/.

- Заверка на чертежи по част „СК” и изготвяне на становище.

- Заверка на чертежи и детайли разработени по време на упражняване на авторския надзор при изпълнение на строителството.

3. Оценяване съответствието на инвестиционните проекти и изготвяне на комплексен доклад за оценка за съответствие на работния проект със съществените изисквания към строежите по ЗУТ /Чл.142(5) и Чл.142(11) за енергийна ефективност/.

4. Съдействие при съставяне на техническо задание за избор на изпълнител на СМР.

5. Издаване и заверяване на Заповедна книга.

6. Съставяне на актове и протоколи по време на строителството, съгласно Наредба № 3/31.07.2003г.

7. Консултации и съдействие на Инвеститора при изготвяне и представяне на проектната документация за утвърждаване /в различни фази/, на упълномощените общински/държавни/ органи, включително и за издаване разрешение за строеж.

8. Изготвяне на ежеседмичен доклад за състоянието на окомплектовката на всички документи и упражняване на строителен надзор при изграждане на обекта съобразно отговорностите му по ЗУТ /чл.168 и др./.

9. Осигуряване на геодезисти при необходимост от задаване на строителна линия и контрол на строително производство.

10. Проверка и подписване на подробните количествени сметки за изпълнените СМР.

11. Осъществяване контрол на строителните продукти по Чл.169а, ал.1 от ЗУТ.

12. Осигуряване и упражняване дейността на координатор по безопасност и здраве за етапа на изпълнение на строежа, съгласно Наредба № 2 - за минимални изисквания за здравословни и безопасни условия на труд при извършване на строителни и монтажни работи, както и на дейността координатор по управление на строителните отпадъци.

13. Изготвяне на Технически паспорт на строежа съгласно Наредба №5/2006г. /по реда на наредбата – раздел ІІ/.

14. Изготвяне на окончателен Доклад до Възложителя /по чл.168(6) от ЗУТ/ и ДНСК за приемане и въвеждане на обекта в експлоатация.

15. Всички действия по организацията на Държавна приемателна комисия, оформяне на протокол обр.16 и консултанска дейност до издаване на разрешението за ползване.

16. Дейностите по т.10, т.11 и т.12 да се изпълняват минимум веднъж седмично с целодневно присъствие на строителната площадка.

**ІІІ. СРОКОВЕ ЗА ИЗПЪЛНЕНИЕ**

В съответствие с Договорите за проектиране и строителство и гаранционни срокове към тях в съответствие с чл. 168, ал.7 от ЗУТ.

**ІV. СЪДЪРЖАНИЕ НА ОФЕРТАТА**

**1. СЪСТЕЗАТЕЛНА ЧАСТ**

* 1. Общата цена за упражняване на строителен надзор, трябва да бъде разбита на отделни позиции описани по-долу:

|  |  |  |  |
| --- | --- | --- | --- |
| **№** | **Наименование** | **ед.мярка** | **/лв./ без ДДС** |
| 1. | Цена за осъществяване на контрол по време на проектирането, оценяване съответствието на инвестиционните проекти и изготвяне на комплексен доклад за оценка съответствието на работния проект със съществените изисквания към строежите по ЗУТ/ Чл.142(5) и Чл.142(11) за енергийна ефективност/. Съдействие при съставяне на техническо задание за избор на изпълнител на СМР | бр. |  |
| 2. | Обща цена за упражняване на технически контрол върху проектирането на част „СК” в т.ч.- Заверка на чертежи по част „СК” и изготвяне на становище.- Заверка на чертежи и детайли разработени по време на упражняване на авторския надзор при изпълнение на строителството. | бр. |  |
| 3. | Цена за консултации и съдействие на Инвеститора при изготвяне и представяне на проектната документация за утвърждаване /в различни фази/, на упълномощените общински/държавни/ органи, включително и за издаване разрешение за строеж. | бр. |  |
| 4. | Цена за упражняване на Строителен надзор по време на строителството, включително седмични доклади, подписване на количествени сметки, за геодезисти, заверка на чертежи и детайли разработени по време на упражняване на авторския надзор при изпълнение на строителството, осъществяване контрол на строителните продукти, осигуряване и упражняване дейността на координатор по безопасност и здраве на строежа. и др. при очакван срок за СМР не повече от 12 месеца.  | Месечно възнаграж-дение |  |
| 5. | Цена за изготвяне на технически паспорт на обекта съгласно Наредба №5/2006 г.. | бр. |  |
| 6. | Цена за изготвяне на Окончателен доклад и консултантски дейности за приемане на обекта с разрешение за ползване. (които се заплащат след издаване Разрешение за ползване) | бр. |  |
| . |  **ОБЩА ЦЕНА:** |  |

 Ценовите предложения да бъдат представени по позициите /етапите/ описани по горе - **без ДДС**.

1.2. Офертата да съдържа **финансова схема** на заплащане. С предимство е максимално разсрочен срок на плащане на сумите.

1.3. Да се посочи използваната Нормативна база за ценообразуването.

1.4.Срокове за извършване на по-долу описаните дейности в **календарни дни**:

\* Изготвяне становище на КТК за СК, след представяне на проекта;

\* Изготвяне на Доклад за оценка на съответствие на работния проект след

 представянето му, в това число и за енергийна ефективност.

\* Изготвяне на технически паспорт след приключване на обекта;

\* Изготвяне на окончателен Доклад до Възложителя.

1.5.Декларация за срока на валидност на офертата, **но не по-малък от 120 дни**.

1.6. Представяне на **препоръки** от 3 други предишни или настоящи Възложители и **Референтен списък** на Възложители с адреси, телефони и лице за контакти за изпълнявани проекти с подобен характер.

1.7. Офериращите организации да парафират приложения **проекто-договор /Приложение №3/** като свидетелство, че оферента е запознат с условията по него.

1.8. Офериращите организации задължително извършват оглед на обекта и добре да преценят обема на работа, за което се попълва декларация за оглед на обекта **Приложение №1**/, която се представя в офертата.

1.9. Декларация за спазване на условията за управление на строителните отпадъци. Кандидатите при разработване и подаване на офертите трябва задължително да декларират чрез подписване и подпечатване на Декларация - **Приложение №4**, че при изпълнение СМР на обекта ще спазват действащата нормативна уредба и изискванията към строителния надзор за управление на строителни отпадъци /СО/.

**2. НЕСЪСТЕЗАТЕЛНА ЧАСТ**

2.1. Удостоверение за актуално състояние на фирмата, издадено през последните шест месеца.

2.2. Точен адрес, имената на лицата за контакти, телефон, факс, e-mail.

2.3. Копие от застрахователната полица за професионална отговорност.

2.4. Копие от Лицензи за строителен надзор съгласно чл.166, ал.2 и чл.167 от ЗУТ, и чл.11 от Наредбата по ПМС №247.

2.5. Копие от списъка на екипа правоспособни лица, чрез които се упражнява дейността строителен надзор, заверен съгласно чл.17, ал.1 и 2 по Наредбата по ПМС №247.

2.6 Копие от удостоверение за упражняване дейността КТК на СК.

2.7. Изисквания за съдействие от страна на Възложителя и условие за изпълнение на задачата.

2.8. Копие от документ за наличие на система по управление на качеството.

2.9. Копие от удостоверение за упражняване на дейността, координатор по безопасност и здраве по време на строителството.

2.10. Автореференция.

 2.11.Декларация за конфиденциалност, която се подписва при оглед на обекта**.** Декларацията се подписва в два екземпляра /1 остава при Възложителя и 1 при кандидата, като прилага в офертата си 1 бр.копие-**Приложение №2.**

**V. ИЗИСКВАНИЯ**

При изпълнението на задачите в обхвата на заданието да се спазват действащите в страната нормативни уредби.

**VІ.ОЦЕНКА НА ПОСТЪПИЛИТЕ ПРЕДЛОЖЕНИЯ:**

 Класирането на постъпилите офертни предложения се извършва в един единствен кръг по комплексна методика за оценка на предложенията съобразно одобрени критерии.

**VІІ.ДРУГИ УСЛОВИЯ:**

1. Да се спазват „Общите условия” към договори, сключвани от „Асарел-Медет”АД с външни партньори в контролираните от „Асарел-Медет”АД територии, относно здраве и безопасност при работа, пожарна безопасност, опазване на околната среда, пропускателен режим и сигурност и кадрово осигуряване, с които избрания изпълнител ще бъде запознат при сключване на договора.
2. Задължително е спазването на предписанията на отдели „БЗР”, „ВК ”, „Екология”, и „Фирмена сигурност” и от контролните органи.
3. На оферентите ще бъде осигурен достъп до обекта, а на избрания изпълнител условия за работа в рамките на работното време на Дружеството.
4. Освен на хартия офертните предложения да се представят и на оптичен носител /CD диск/
5. Всички разходи по изготвяне на офертата са за сметка на оферента.

 Оферентите могат да извършат оглед на обекта след предварително съгласуване деня на посещението.

 Офертата да се представи **до 15.30 часа на 18.03.224г.**. Офертните предложения се предават по един отследните начини:

 **-** На ръкав деловодството на Дружеството в запечатан плик, адресиран до Изпълнителния Директор на „Асарел Медет”АД, 4500 гр.Панагюрище, с надпис:

 **Оферта за упражняване на строителен надзор при изпълнение СМР на обект:** ***"Изграждане на нова „Руднична“ подстанция 110/6 kV ".***

и забележка „Да се отвори само в присъствието на специално определена за целта комисия”.

 -По обикновена или куриерска **поща**, запечатани в плик, адресирани до (както в предишната точка) /валидно е и пощенско клеймо/.

Офертите се отварят и разглеждат от избрана за целта комисия.

Резултатите се оповестяват след приключване работата на комисията, като подбора по подадените оферти се извършва в един кръг.

Обръщаме внимание, че създадения ред в Дружеството, за съхранение на офертите, прозрачност и принципност при тяхното разглеждане, изключва възможноста за влияние върху избора на изпълнител чрез корупция. Освен това, при констатиране на подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

Лица за контакти:

1.инж. Здр.Кърпаров – Р-л отдел „Строителство“ 0357 60210 вътр.491

2. Добрин Добрев – Инв. Контрол, тел.:0357 60210 вътр.147.

**ПРИЛОЖЕНИЯ:**

1. Декларация за извършен оглед на обекта ***Приложение № 1.***

2. Декларация за конфиденциалност ***Приложение № 2.***

3. Проекто-Договор ***Приложение № 3.***

4. Декларация за спазване на условията за управление
на строителните отпадъци ***Приложение №4.***

**ИЗГОТВИЛ : СЪГЛАСУВАЛИ:**

**Инв. Контрол:**   **Р-л отдел “Строителство”:**

 /Д.Добрев/ /инж.Здр.Кърпаров/

**Р-л отдел „ЕС, ЕЕ и И“:**

 /инж.П.Дееничин/

**Проект-мениджър:**

 /инж.Д.Димитров/

 **Мениджър „ИП“:**

 /инж.К.Ангелова/

 **Р-л отдел „Екология“:**

 /инж. М.Джиджинкова/

 **Р-л отдел „БЗР“:**

 /инж. П.Дерменджиев/

 **Директор „ИП и Р“:**

 /инж.Ив.Василев/

 **Директор** **„РД“:**

 /инж. Н.Минеков/

 **Директор „ПД“:**

 /инж.Ив.Чолаков/